CELEX: 32016R0459
Language: fi
Date: 2016-03-18 00:00:00
Title: Komission täytäntöönpanoasetus (EU) 2016/459, annettu 18 päivänä maaliskuuta 2016, neuvoston asetuksen (EY) N:o 834/2007 soveltamista koskevista yksityiskohtaisista säännöistä kolmansista maista tuotavien luonnonmukaisten tuotteiden tuontijärjestelyjen osalta annetun asetuksen (EY) N:o 1235/2008 muuttamisesta (ETA:n kannalta merkityksellinen teksti)

31.3.2016   
            
            
               FI
            
            
               Euroopan unionin virallinen lehti
            
            
               L 80/14
            
         KOMISSION TÄYTÄNTÖÖNPANOASETUS (EU) 2016/459,
   annettu 18 päivänä maaliskuuta 2016,
   neuvoston asetuksen (EY) N:o 834/2007 soveltamista koskevista yksityiskohtaisista säännöistä kolmansista maista tuotavien luonnonmukaisten tuotteiden tuontijärjestelyjen osalta annetun asetuksen (EY) N:o 1235/2008 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon luonnonmukaisesta tuotannosta ja luonnonmukaisesti tuotettujen tuotteiden merkinnöistä sekä asetuksen (ETY) N:o 2092/91 kumoamisesta 28 päivänä kesäkuuta 2007 annetun neuvoston asetuksen (EY) N:o 834/2007 (1) ja erityisesti sen 33 artiklan 2 ja 3 kohdan sekä 38 artiklan d alakohdan,
   sekä katsoo seuraavaa:
   
               (1)
            
            
               Komission asetuksen (EY) N:o 1235/2008 (2) liitteessä III vahvistetaan luettelo kolmansista maista, joiden luonnonmukaisen maataloustuotteiden tuotannon tuotantojärjestelmät ja tarkastustoimenpiteet on hyväksytty asetuksessa (EY) N:o 834/2007 vahvistettuja vastaaviksi.
            
         
               (2)
            
            
               Asetuksen (EY) N:o 834/2007 33 artiklan 2 kohdan mukainen Kanadan hyväksyntä kattaa tällä hetkellä muun muassa elintarvikkeina ja rehuna käytettävät jalostetut maataloustuotteet, jotka sisältävät Kanadassa tuotettuja luonnonmukaisia ainesosia. Kanada on toimittanut komissiolle pyynnön sen hyväksynnän laajentamisesta kattamaan elintarvikkeina ja rehuna käytettävät jalostetut maataloustuotteet, jotka sisältävät kolmansista maista tuotuja ja Kanadan luonnonmukaista tuotantoa koskevan lainsäädännön mukaisesti luonnonmukaisiksi tuotteiksi sertifioituja ainesosia. Pyynnössä toimitettujen tietojen tarkastelun, Kanadan myöhemmin toimittamien selvennysten ja tuontiainesosia sisältävien jalostettujen tuotteiden tuotanto- ja valvontatoimenpiteiden paikalla tehdyn tarkastuksen perusteella on päätelty, että luonnonmukaisia tuontiainesosia sisältävien jalostettujen tuotteiden tuotantoa ja valvontaa koskevat säännöt kyseisessä maassa vastaavat asetuksessa (EY) N:o 834/2007 ja komission asetuksessa (EY) N:o 889/2008 (3) vahvistettuja sääntöjä. Kanadan tuotantojärjestelmien ja valvontatoimenpiteiden vastaavuuden hyväksynnän olisi sen vuoksi katettava myös elintarvikkeina ja rehuna käytettävät jalostetut maataloustuotteet, jotka sisältävät Kanadan lainsäädännön mukaisesti sertifioituja luonnonmukaisia tuontiainesosia.
            
         
               (3)
            
            
               Kanadan voimassa oleva hyväksyntä ei myöskään kata luonnonmukaista viiniä. Kanada on toimittanut komissiolle pyynnön hyväksyntänsä laajentamisesta kattamaan luonnonmukaisia tuotteita koskevan Kanadan lainsäädännön mukaisesti sertifioidun luonnonmukaisen viinin. Pyynnössä toimitettujen tietojen ja Kanadan myöhemmin toimittamien selvennysten tarkastelun perusteella on päätelty, että kyseisessä maassa annetut luonnonmukaisen viinin tuotantoa ja tarkastusta koskevat säännöt vastaavat asetuksissa (EY) N:o 834/2007 ja (EY) N:o 889/2008 annettuja sääntöjä. Kanadan tuotantojärjestelmien ja valvontatoimenpiteiden vastaavuuden hyväksynnän olisi sen vuoksi katettava myös Kanadan lainsäädännön mukaisesti sertifioitu luonnonmukainen viini.
            
         
               (4)
            
            
               Asetuksen (EY) N:o 1235/2008 liitteessä IV on luettelo tarkastuslaitoksista ja -viranomaisista, joilla on toimivalta tehdä tarkastuksia ja myöntää sertifikaatteja kolmansissa maissa vastaavuustarkoituksessa. Sen seurauksena, että Kanadan hyväksyntä laajennetaan kattamaan elintarvikkeina ja rehuna käytettävät jalostetut maataloustuotteet, jotka sisältävät luonnonmukaisia tuontiainesosia, sekä Kanadan lainsäädännön mukaisesti sertifioitu luonnonmukainen viini, ja tästä mainitun asetuksen liitteeseen III aiheutuvien muutosten seurauksena mainitun asetuksen liitteestä IV olisi poistettava luonnonmukaisia tuontiainesosia sisältävien elintarvikkeina käytettävien jalostettujen tuotteiden ja luonnonmukaisen viinin (tuoteluokka D) Kanadasta tulevan tuonnin osalta tähän asti hyväksytyt tarkastuslaitokset.
            
         
               (5)
            
            
               Sen vuoksi asetuksen (EY) N:o 1235/2008 liitteitä III ja IV olisi muutettava.
            
         
               (6)
            
            
               Jotta asetuksen (EY) N:o 1235/2008 liitteessä IV luetellut tarkastuslaitokset, jotka on hyväksytty Kanadan luonnonmukaisia tuontiainesosia sisältävien elintarvikkeiksi tarkoitettujen jalostettujen maataloustuotteiden ja luonnonmukaisten viinien osalta, voisivat mukautua tällä asetuksella tehtyihin muutoksiin, asetuksen (EY) N:o 1235/2008 liitteen IV muutosta olisi sovellettava vasta kohtuullisen ajan kuluttua.
            
         
               (7)
            
            
               Tässä asetuksessa säädetyt toimenpiteet ovat luonnonmukaisen tuotannon komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 1235/2008 seuraavasti:
   
               1)
            
            
               Muutetaan liite III tämän asetuksen liitteen I mukaisesti.
            
         
               2)
            
            
               Muutetaan liite IV tämän asetuksen liitteen II mukaisesti.
            
         2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   Asetuksen 1 artiklan 2 kohtaa sovelletaan 7 päivästä heinäkuuta 2016.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä maaliskuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 189, 20.7.2007, s. 1.
   
      (2)  Komission asetus (EY) N:o 1235/2008, annettu 8 päivänä joulukuuta 2008, neuvoston asetuksen (EY) N:o 834/2007 soveltamista koskevista yksityiskohtaisista säännöistä kolmansista maista tuotavien luonnonmukaisten tuotteiden tuontijärjestelyjen osalta (EUVL L 334, 12.12.2008, s. 25).
   
      (3)  Komission asetus (EY) N:o 889/2008, annettu 5 päivänä syyskuuta 2008, luonnonmukaisesta tuotannosta ja luonnonmukaisesti tuotettujen tuotteiden merkinnöistä annetun neuvoston asetuksen (EY) N:o 834/2007 soveltamista koskevista yksityiskohtaisista säännöistä luonnonmukaisen tuotannon, merkintöjen ja valvonnan osalta (EUVL L 250, 18.9.2008, s. 1).
   
      LIITE I
      Muutetaan asetuksen (EY) N:o 1235/2008 liite III seuraavasti:
      
                  1)
               
               
                  Poistetaan Kanadaa koskevan merkinnän 1 kohdassa ”Tuoteluokat” rivillä ”Elintarvikkeiksi tarkoitetut jalostetut maataloustuotteet” alaviite 1.
               
            
                  2)
               
               
                  Korvataan 2 kohta ”Alkuperä” seuraavasti:
                  
                              ”2.
                           
                           
                              
                                 Alkuperä: Luokkien A, B ja F tuotteet, jotka on tuotettu Kanadassa, ja luokkien D ja E tuotteet, jotka on jalostettu Kanadassa luonnonmukaisesti tuotetuista ainesosista, jotka on tuotettu Kanadassa tai tuotu Kanadaan Kanadan lainsäädännön mukaisesti.”
                           
                        
            
   
      LIITE II
      Muutetaan asetuksen (EY) N:o 1235/2008 liite IV seuraavasti:
      
                  1)
               
               
                  Poistetaan 3 kohdassa kohdan ’CCOF Certification Services’ Kanadaa koskeva rivi;
               
            
                  2)
               
               
                  poistetaan 3 kohdassa kohdan ’Ecocert SA’ Kanadaa koskeva rivi;
               
            
                  3)
               
               
                  poistetaan 3 kohdassa kohdan ’IMOswiss AG’ Kanadaa koskeva rivi;
               
            
                  4)
               
               
                  poistetaan 3 kohdassa kohdan ’'International Certification Services, Inc.’ Kanadaa koskeva rivi;
               
            
                  5)
               
               
                  poistetaan 3 kohdassa kohdan ’Letis S.A.’ Kanadaa koskeva rivi;
               
            
                  6)
               
               
                  poistetaan 3 kohdassa kohdan ’Oregon Tilth’ Kanadaa koskeva rivi;
               
            
                  7)
               
               
                  poistetaan 3 kohdassa kohdan ’Organic crop improvement association’ Kanadaa koskeva rivi;
               
            
                  8)
               
               
                  poistetaan 3 kohdassa kohdan ’Quality Assurance International’ Kanadaa koskeva rivi.